Document ID: 31993R2748

ΚΑΝΟΝΙΣΜΟΣ (ΕΟΚ) αριθ. 2748/93 ΤΟΥ ΣΥΜΒΟΥΛΙΟΥ της 4ης Οκτωβρίου 1993 για την τροποποίηση του κανονισμού (ΕΟΚ) αριθ. 1842/93 για τη θέσπιση γενικών κανόνων σχετικά με τη διάθεση γάλακτος και ορισμένων γαλακτοκομικών προϊόντων στους μαθητές σχολικών ιδρυμάτων
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), και ιδίως το άρθρο 26 παράγραφος 3,
την πρόταση της Επιτροπής,
Εκτιμώντας ότι το άρθρο 1 παράγραφος 3 του κανονισμού (ΕΟΚ) αριθ. 1842/83 (2) καθορίζει ότι το ποσό της κοινοτικής ενίσχυσης για το πλήρες γάλα ισούται με το 125 % της ενδεικτικής τιμής του γάλακτος που ισχύει για τη σχετική γαλακτοκομική περίοδο- ότι το άρθρο 3 του εν λόγω κανονισμού προβλέπει ότι το μέτρο της εν λόγω ενίσχυσης χρηματοδοτείται, εν μέρει, από τα έσοδα που προέρχονται από την εισφορά συνυπευθυνότητας που θεσπίζει ο κανονισμός (ΕΟΚ) αριθ. 1079/77 (3)- ότι ο τελευταίος αυτός κανονισμός καταργήθηκε από τον κανονισμό (ΕΟΚ) αριθ. 1029/93 (4), με ισχύ από την 1η Απριλίου 1993- ότι, λαμβάνοντας υπόψη, αφενός μέν, τις επιπτώσεις επί του προϋπολογισμού και, αφετέρου, τη σκοπιμότητα διατήρησης του προγράμματος για το σχολικό γάλα, ενδείκνυται να μειωθεί το ποσό της κοινοτικής ενίσχυσης και να καταργηθεί το προαναφερθέν άρθρο 3,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 1842/93 τροποποιείται ως εξής:
1. Στο άρθρο 1 παράγραφος 3, ο αριθμός 125 αντικαθίσταται από τον αριθμό 95.
2. Το άρθρο 3 καταργείται.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Λουξεμβούργο, 4 Οκτωβρίου 1993.

Labels: 12
3
17
19